 Shirweynuhu wuxuu si buuxda isugu raacay in waxyaabaha gundhigga u ah burburkii nidaamkii Dawladeed ee Soomaaliya ay u weyntahay ku dhaqan laaanta Shareecada Islaamka, taasoo ummadda dhaxalsiisay caddaalad darri, eex, qabyaalad, musuqmaasuq iyo kalitalisnimo, sidaas daraadeed wuxuu shirweynunu arkaa in ay waajib sharci ahi tahay in nidaamka xukun ee dalka lagu saleeyo ku dhaqanka Shareecada Islaamka, lana ogaado in xal aan kaa ahayn uusan marnaba jiri karin. 